Toe daar vir die welbekende wetenskaplike, Albert Einstein, gevra is wat hy van die toekoms dink, het hy gesê:
“Eet, drink, geniet jou lewe. Die res maak nie saak nie.” Dit was die leuse van die eertydse Epikureërs.
Maak ‘n afspraak om vir daardie vriendin / iemand in die tehuis vir bejaardes te gaan kuier – iets wat jy lankal wou en moes doen.
Die onseker omstandighede waarin baie aardbewoners hul bevind, maak dat hulle lewe vandag net ’n meedoënlose, bitter stryd om oorlewing is. Waarom moet hulle aan die toekoms dink, ’n “môre” wat ontsettend bleek en hopeloos lyk?
O nee! Die liewe Vader het vir ons ‘n gesonde verstand gegee om te gebruik en met ons hand in Syne, mag ons vandag beplan vir môre.
Bekommer jy jou oor môre? Natuurlik, dis menslik! Maar om jou oormatig te kwel, sal jou nooit help om jou probleme op te los nie.
Die Britse staatsman Winston Churchill het dit besef. Hy het oor party van die kwellinge wat hy destyds tydens die Tweede Wêreldoorlog gehad het, geskryf: “Wanneer ek terugdink aan al daardie bekommernisse, onthou ek die verhaal van die ou man wat op sy sterfbed gesê het dat hy baie bekommernisse in sy lewe gehad het, waarvan die meeste nooit plaasgevind het nie.”
Wees soos ‘n groot Libanon-sederhoutboom, vir elke 10 voet wat uitstaan bo die grond, is daar 30 voet wat vasgeanker is in die Rots. Al kom waai die winde van die lewe jou sederhout se blare deurmekaar, staan jou kern, jou vreugde, onbeweegbaar vas!
Dit is tyd dat ons die “asse” by die venster uitgooi en vandag begin om die “eendag/ die môre” waaroor elkeen van ons droom, te LÉÉF!